ગુલાલ એના મોબાઈલ પર વિડિયો કોલિંગથી દિલ્હીના એક ક્લાયન્ટ સાથે વાત કરી રહી હતી. પણ આ મોબાઇલને ત્રણ મહિના થઈ ગયા હતા. એને એનું સોફટવેર બરાબર માફક નહોતું આવતું. થોડું લેન્ધી લાગતું હતું. એ નવા ફોન માટે જોઈ રહી હતી. એનું મેઈલ અકાઉન્ટ પણ ઓપન જ હતું. માંડ એણે એકાદ બે સાઈટ ચેક કરી હશે ત્યાં જ એનું ચેટિંગ બોકસ ઓપન થયું અને કરંડિયામાંથી ફુત્કારતો સાપ ઘસી આવે એમ એક મેસેજ ધસી આવ્યો, ‘હાય, ગુલાલ, હાઉ આર યુ?’